Document ID: 31988R1963

KOMISSION ASETUS (ETY) N:o 1963/88,
annettu 4 päivänä heinäkuuta 1988,
kuivattujen rehujen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1528/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(1), sellaisena kuin se on viimeksi muutettuna asetuksella (ETY) N:o 3996/87(2), ja erityisesti sen 6 artiklan 3 kohdan,
sekä katsoo, että
kuivattujen rehujen tukijärjestelmästä 19 päivänä kesäkuuta 1978 annetun neuvoston asetuksen (ETY) N:o 1417/78(3), sellaisena kuin se on viimeksi muutettuna asetuksella (ETY) N:o 1173/87(4), 3 artiklassa säädetään, että tietyissä tapauksissa maailmanmarkkinoiden keskihinta määritetään kilpailevien tuotteiden hinnan perusteella; kyseiset kilpailevat tuotteet määritellään komission asetuksen (ETY) N:o 1528/78(5), sellaisena kuin se on viimeksi muutettuna asetuksella (ETY) N:o 2334/87(6), 3 artiklassa; näistä kilpailevista tuotteista ohran hinnaksi arvioitiin kuivattujen rehujen markkinointivuodeksi 1987/1988 interventiohinta, jota on korotettu kiinteästi 10 ECUa tonnilta; ohran hinta olisi arvioitava paremmin markkinoita vastaavaksi; tämän vuoksi ohran hintaan lisättävä kiinteä määrä olisi poistettava; asetus (ETY) N:o 1528/78 on syytä muuttaa, ja
kuivarehujen hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1528/78 seuraavasti:
1) Korvataan 3 artiklan 3 kohdan toinen alakohta seuraavasti:
"Ohran arvon määrittämiseksi käytetään ohran interventiohintaa. Tämä hinta on ohran sinä markkinointivuonna voimassa olevien interventiohintojen keskiarvon suuruinen, jonka aikana maailmanmarkkinoiden keskihinnan määrittämiskuukausi on."
2) Korvataan 5 artiklan 4 kohta seuraavasti:
"4 Jos 6 artiklan 3 kohdan mukaisesti keskimääräinen termiinimaailmanmarkkinahinta määritetään asetuksen (ETY) N:o 1417/78 3 artiklan mukaisesti, huomioon otettava ohran hinta on sinä markkinointivuonna voimassa olevien ohran interventiohintojen keskiarvon suuruinen, jonka aikana keskimääräisen termiinimaailmanmarkkinahinnan määrittämiskuukausi on."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä toukokuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä heinäkuuta 1988.

Labels: 2
6